The Long 1968 : Ruud Van Dijk : 9780253009104
Edited by Ruud Van Dijk , Edited by Jasmine Alinder , Edited by A. Aneesh , Edited by Daniel J. Sherman
Dimensions 238.76 x 322.58 x 40.64mm | 566.99g
Bestsellers rank 1,407,988 Beplan jou boedel in ses stappe - Jou Geld | Solidariteit WêreldJou Geld | Solidariteit Wêreld
Tuis › Artikels › Beplan jou boedel in ses stappe
Boedel is die regsterm wat die wet gebruik vir al jou besittings wat 'n geldwaarde het. Al jou bates en laste vorm dus deel van jou boedel.
Boedelbeplanning (vir klein sowel as groot boedels) verwys na beplanning vir die oordrag van jou boedel aan jou erfgename (wat mense, organisasies of regspersone kan wees) ná jou dood.
Trisca Hattingh, hoof van fidusiêre dienste by GTC, 'n toonaangewende firma vir welvaart en finansiële advies, sê: “Selfs noukeurige beplanning kan ongedaan gemaak word as 'n boedel nie voldoende likied is om die verpligte administrasiekoste en –laste te dek wat in die geval van sterfte verskuldig is nie.”
Solvensie en likiditeit is nie dieselfde nie
Hattingh sê sy sien baie boedels waar persone verkeerdelik dink dat likiditeit en solvensie dieselfde is. Solvensie kan verklaar word as 'n toestand waarin die totale bates in jou boedel die totale verpligtinge oorskry.
Insolvensie is dus die geval waar daar ná die verkoop van elke laaste bate steeds nie genoeg geld is om die verpligtinge in jou boedel na te kom nie. Dit beteken ook dat daar niks oorbly vir erfgename nie.
Likiditeit verwys na die vraag of daar voldoende kontant in 'n boedel is, of bates wat maklik in kontant omgesit kan word, om die verpligtinge na te kom en onmiddellike koste te vereffen sonder dat dit nodig is om bates te verkoop wat andersins as 'n erfenis vir begunstigdes nagelaat sou word.
boedeluitgawes en administrasiekoste te betaal; en
voorsiening te maak vir belastingverpligtinge ─ soos kapitaalwinsbelasting ─ wat by dood kan ontstaan.
Die regte stappe om te volg by boedelbeplanning
Bepaal jou bates – Identifiseer eerstens al die verskillende bates in jou boedel en koppel 'n markwaarde daaraan. Vra jou boekhouer om jou te help. Gebruik jou finansiële state, korttermynversekeringkontrak en poliskontrakte om te help. Die totale waarde van al jou besittings (jou boedel) word die bruto waarde van jou boedel genoem.
Bepaal jou laste – Maak 'n lys van jou skuld en bepaal die waarde daarvan. Tel hierby ook die koste wat ná jou dood tydens die afhandeling van jou boedel (bereddering) gaan ontstaan. Gebruik jou finansiële jaarstate en huishoudelike begroting as riglyne. Die totale waarde van al jou laste moet nou van die bruto waarde van jou boedel afgetrek word om die netto waarde te bepaal. Indien die netto waarde van jou boedel R3,5 miljoen oorskry, sal dit teen 20% belasbaar wees vir boedelbelasting, met die uitsondering van eiendom wat aan 'n langslewende eggenoot bemaak is aangesien dit vrygestel is van boedelbelasting en/of kapitaalwinsbelasting.
Jy betaal kapitaalwinsbelasting op die groei in waarde van sekere bates, byvoorbeeld beleggings, vaste eiendom of plase. Eksekuteurskoste is nog iets wat jy sal moet betaal. Die eksekuteur is die persoon, finansiële instelling of versekeringsmaatskappy wat jy in jou testament aanstel om jou boedel te beredder.
Daar moet ook geld aan die meester van die hooggeregshof betaal word vir die goedkeuring van jou finale boedelrekeninge wat die eksekuteur opgestel het. Dan is daar nog advertensiekoste omdat daar in die plaaslike koerante en Staatskoerant geadverteer moet word dat jy oorlede is en dat alle skuldeisers teen jou boedel moet eis.
Die oordrag van vaste eiendom en plase na erfgename het talle koste-implikasies soos hereregte en oordrag-, seël-, eiendomswaardasie- en verbandkansellasiekoste. Al hierdie koste gaan ná jou dood ontstaan bo en behalwe die uitstaande boedelskuld wat ook betaal moet word.
Stel doelwitte ─ Stel die versorging van afhankllkes voorop. Die belangrikste doelwitte is die beskerming van jou bates, die oordrag van jou boedel teen die laagste koste en die voorsiening van voldoende likiede middele om jou boedel te kan oordra. Identifiseer jou erfgename en bepaal wat elkeen moet erf.
Kies die tegnieke – Daar bestaan verskeie tegnieke wat jy kan gebruik om boedelprobleme op te los. Slegs twee word hier genoem, naamlik:
die trust inter vivos: 'n Trust is 'n regspersoon net soos 'n maatskappy. Indien jy ’n trust stig terwyl jy nog leef, word dit 'n trust inter vivos genoem. Jy kan byvoorbeeld 'n vaste eiendom of 'n onderneming in 'n trust plaas (onthou die koste) en dit vir 'n erfgenaam bestuur. Jy het dus ná jou dood geen koste in dié verband nie.
testamentêre tegnieke: Jy kan 'n nuwe testament opstel. Jy kan ook 'n testamentêre trust in jou testament skep wat na jou dood deur die eksekuteur opgerig sal word.
Ontleed bogenoemde tegnieke met die hulp van beplanners en kies die geskikste tegniek vir jou boedel.
Implementeer jou boedelplan ─ Stel die tegnieke waarop jy in die vorige stap besluit het in werking. Gaan na jou prokureur en laat 'n testament opstel waarin aangedui word dat 'n bepaalde tipe trust na jou dood opgerig moet word. Raadpleeg jou makelaar en neem 'n lewenspolis vir 'n bepaalde bedrag uit.
Hersien jou plan gereeld – Boedelbeplanning is 'n deurlopende proses wat aangepas moet sodra enige aspek van jou boedel verander.
Besoek www.moneyskills.co vir meer inligting.
Lees ook meer op die Prokureursorde se webwerf by www.Issa.org,za
Hierdie artikel is 'n algemene inligtingstuk en moet gevolglik nie as regs- of ander professionele advies gebruik word nie. Kontak altyd u regsadviseur vir spesifieke en toegepaste advies.